مدابح اليهود فى الراين، اتعرفت كمان بإسم الهولوكوست الأولانى، هى مدابح حصلت فى منطقة الراين فى المانيا سنة 1096 بعد البابا اوربان التانى ما دشن الحروب الصليبيه فى خطبة كليرمونت فى فرنسا. بعد الخطبه اتجمعت اعداد كبيره من المسيحيين بزعامة قسسه و رهبان رافعين الصلبان من امثال بطرس الناسك و قررو انهم يروحو على الشرق عشان يحاربو المسلمين و ياخدو بيت المقدس منهم. طلعت الجيوش الشعبيه المسيحيه و مشيت ناحية الشرق و فى منطقة الراين فى المانيا هاجمت مجتمعات اليهود و عملت مدابح رهيبه و خيرو اليهود بين التعميد و دخول المسيحيه او القتل، معظم اليهود رفضو دخول المسيحيه و فضلو الموت هما و ولادهم عن انهم يبقو مسيحيين و لجأ كتير من اليهود للإنتحار. قتل المسيحيين اليهود فى ""سبير"" Spier، و ""وورمس"" Worms، و مينز ""Mainz""، و حرقو معبدهم فى مدينة ""كولون"".